《送贺秘监归会稽诗》
唐代·郭虚己

白首轻轩冕，黄冠重隐沦。严陵垂钓日，疏广散金辰。

北阙辞明主，东门别故人。以兹敦雅俗，玄化尽归真。

作者简介：（?—749）唐京兆人。玄宗开元中，为河西节度使萧嵩判官，甚见委任。入朝，历监察、殿中侍御史、侍御史、驾部员外郎，为朔方节度行军司马，兼御史中丞、关内道采访处置使。天宝初，迁工部侍郎。五载，自户部侍郎出为剑南节度副大使、剑南及山南西道采访处置使，守工部尚书。卒谥献。